દક્ષિણ ભારતીય સુપર સ્ટાર ધનુષ કહે છે કે ભલે તેમની પાસે કેટલીય ફિલ્મોની ઑફર આવે , પણ તેઓ ફિલ્મની પસંદગી કરતી વખતે પટકથા એટલે કે સ્ક્રિપ્ટને મહત્વ આપે છે . ધનુષની પ્રથમ બૉલીવુડ ફિલ્મ રાંઝણા ટુંકમાં જ રિલીઝ થવાની છે . ધનુષ શુક્રવારે ફિલ્મના પ્રમોશન પ્રસંગે બોલી રહ્યા હતાં . તેમની સાથે ફિલ્મના હીરોઇન સોનમ કપૂર પણ ઉપસ્થિત હતાં . ધનુષે જણાવ્યું - મારી પ્રાથમિકતા ફિલ્મની સ્ક્રિપ્ટ હોય છે . હું એવી ફિલ્મોની પસંદગી કરુ છું કે જે પડકારજનક હોય અને જેમાં હું પોતાનો સર્વશ્રેષ્ઠ રોલ કરી શકું . ધનુષે 2002માં થુલ્લુવાધો ઇલામાય સાથે તામિળ સિનેમામાં શરુઆત કરી હતી અને અત્યાર સુધી તેઓ 28 તામિળ ફિલ્મોમાં કામ કરી ચુક્યાં છે . તેઓ દેશ ભરમાં ફિલ્મ 3ના ગીત વ્હાય ધિસ કોલાવેરી ડી . . . ના કારણે પ્રખ્યાત થયાં છે . તેમણે તામિળ ફિલ્મ આદુકલમ માટે રાષ્ટ્રીય ફિલ્મફૅર પુરસ્કાર પણ હાસલ કર્યુ છે . રાંઝણા સફળ થતા દક્ષિણ ભારતીય સિનેમા અને બૉલીવુડ વચ્ચે તાલમેલના પ્રશ્ને ધનુષે જણાવ્યું - હું તે અંગે અત્યારે નથી વિચારતો . હું હાલ રાંઝણા રિલીઝ થવાની રાહ જોઈ રહ્યું છું . જો રાંઝણા સફળ થાય , તો હું આગળ એક તામિળ અને એક હિન્દી ફિલ્મ કરીશ . આનંદ એલ રાય દિગ્દર્શિત રાંઝણા ફિલ્મમાં અભય દેઓલ પણ છે . ફિલ્મ 21મી જૂને રિલીઝ થશે . આવો તસવીરોમાં જોઇએ રાંઝણા ફિલ્મનું પ્રમોશન .